PRAEFATIO. 
Musei Botanici incerto temporis intervallo singuli in lucem edentur 
Fasciculi huic volumine pares, quorum viginti quinque , addito titulo 
et indice, Tomum constituent, cui tabulae viginti quatuor figurarum 
plantarum adjicientur. Subscriptores non pluribus quam viginti quin- 
que Fasciculis se astringunt, qui singuli, soluto pretio 30 centes. 
Neerl., iis tradentur. Fasciculo vero duodecimo in lucem edito, 
iidem illis, qui non subscripserint, duplici pretio vendentur, quo et 
separati Fasciculi, quantum supererunt, constabunt. — Meae autem 
investigationes in India orientali, ac maxime Herbarium regium Neer- 
landicum aliaque Musea tam publica quam privata, nec non stirpes 
amicorum benevolentia ex omnibus terris ad me missae materiem 
huic labori et copiosissimam, et gravissimam suppeditant. Stirpes 
ejusdem Ordinis naturalis, breviter plerumque descriptae, si non 
semper conjunctae, sed per plures Fasciculos dispersae erunt, illud, 
quantum fieri potest, indicabit index, ad calcem cujusvis Tomi 
additus, qui ultimo continebitur Fasciculo. Quod denique ad figuras 
nostras, hae maxime stirpium exoticarum Genera nova aut minus 
nota illustrabunt. Itaque singulorum Generum, paucis exceptis, una 
tantummodo figura in hoc libro exhibebitur, sive uni seu pluribus 
Generibus illustrandis, prout locus feret, quaevis inserviet tabula. 
Accuratior autem explicatio plane supervacanea est, quum figuris 
eadem sigla, quae Yir 111. endlicher in egregia Iconographia Gene- 
rum Plantarum recepit, addiderimus. Quae quo melius intelligantur, 
Lectorem haec monitum volumus: 
SIGLA BRUNONIANA. 
a. Alabastrum. 
a 1. Flos expansus. 
b. Operculum floris (e calyce et corolla 
confluentibus saepius formatum). 
c. Perigonium (integumentum florale 
monocotyledonum , et utplurimum 
simplex dicotyledonum). 
cl. Perigonii foliola v. laciniae seriei 
exterioris, saepe calycinae indolis. 
c 2. Perigonii foliola v. laciniae serie 
interioris , saepe texturae petaloideae. 
c 3. Labellum ejusve appendices. In Or - 
chideis . 
c 4. Squamulae bypogynae Graminum » 
c 5. Appendices perigonii. 
d. Calyx. 
e. Corolla monopetala. 
e 1. Petala. 
i* 
